Diari Oficial de la Generalitat Valenciana


Sumari del DOGV 4156, del 27-12-2001 (2001/12427)

ACORD de 31 d'octubre de 2001, de la Comissió Territorial d'Urbanisme d'Alacant, relatiu a la modificació puntual número 6 de les normes subsidiàries. Millora de la carretera CV-748, promoguda per l'Ajuntament.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4156

Data del DOGV
:   27-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12397


Data del document
:   31-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Gata de Gorgos
    * pla d'urbanisme

ACORD de 31 d'octubre de 2001, de la Comissió Territorial d'Urbanisme d'Alacant, relatiu a la modificació puntual número 6 de les normes subsidiàries. Millora de la carretera CV-748, promoguda per l'Ajuntament. [2001/A12229]
  
Vist l'expedient de referència i sobre la base dels següents antecedents i consideracions
  
Antecedents de fet
  
1. L'assumpte de referència es va sotmetre a informació pública durant un mes per mitjà de l'Acord plenari de l'Ajuntament del dia 30 de maig de 2000, i es va publicar l'anunci en el Diari Oficial de la Generalitat Valenciana de 18 d'agost de 2000 i en un dels diaris de major difusió provincial el dia 29 de juliol del mateix any. Durant el pertinent període d'exposició pública, no es van presentar al·legacions. El projecte va ser aprovat provisionalment pel mateix òrgan el 24 d'abril de 2001.
  
2. La documentació està integrada per: memòria informativa i justificativa i plànols de classificació de sòl 1:5000, d'usos detallats (vigent) 1:2000 i d'usos detallats (proposta) 1:2000.
  
3. Gata de Gorgos té en vigor unes Normes Subsidiàries aprovades definitivament per acord de la CTU en la sessió d'1 de març de 1989.
  
L'objecte de l'expedient és la millora i regularització de l'amplària de la carretera CV-748 al seu pas pel nucli urbà de Gata de Gorgos i redefinir les alineacions de les normes subsidiàries ampliant l'amplària del vial. També es regularitza el vial que es pretén utilitzar com a circumval·lació de la CV-748.
  
Es justifica la modificació a fi d'aconseguir una millor comunicació entre la CN-332 i la CV-748 i un accés fluid i segur de la població.
  
4. Consten en l'expedient els següents informes sectorials:
  
- Unitat de Carreteres del Ministeri de Foment a Alacant amb data 20 d'octubre de 2000, favorable tenint en compte que qualsevol modificació en la connexió de la CN-332 amb la CV-748 serà objecte d'informe vinculant.
  
- Departament d'Obres Públiques de la Diputació d'Alacant, amb data 14 de març de 2001, favorable.
  
Consideracions tecnicojurídiques
  
1. La tramitació ha sigut conforme amb el que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU), i l'article 174 del Reglament de Planejament de la Comunitat Valenciana (RPCV), aprovat pel Decret 201/1998, de 15 de desembre de 1998, del Govern Valencià.
  
2. La documentació es considera, en línies generals, completa, segons les característiques del municipi i de l'objecte de la modificació, als efectes del compliment de l'article 27 de la LRAU.
  
3. La modificació proposada no augmenta l'aprofitament lucratiu privat, no desafecta sòl de la destinació pública ni comporta diferent qualificació o ús urbanístic de zones verdes.
  
En vista del que s'ha exposat anteriorment, les determinacions contingudes en el present expedient es consideren correctes, des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva d'homologacions i plans parcials, de municipis de menys de 50.000 habitants, de conformitat amb el que disposa l'article 39 de la LRAU, per remissió del 54.1.b de l'esmentat text legal, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la modificació puntual número 6 de les normes subsidiàries de millora de la carretera CV-748 de Gata de Gorgos.
  
Segon
  
Publicar íntegrament el present acord d'aprovació en el Diari Oficial de la Generalitat Valenciana, a fi de la immediata entrada en vigor, de conformitat amb el que estableixen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document manca de normes urbanístiques.
  
Contra el present acord, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, segons estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 31 d'octubre de 2001.- La secretària de la Comissió Territorial d'Urbanisme: Rosario Berjón Ayuso.